Návrh

Nariadenie vlády Slovenskej republiky

z ........... 2002,

ktorým sa vydáva zoznam bezpečných tretích krajín a bezpečných krajín pôvodu

Vláda Slovenskej republiky  podľa § 53 zákona  č. 480/2002 Z.z. o azyle a o zmene a doplnení niektorých zákonov  nariaďuje:

§ 1
Bezpečná tretia krajina

	Za bezpečné tretie krajiny sa považujú Belgické kráľovstvo, Česká republika, Dánske kráľovstvo, Fínska republika, Francúzska republika, Helénska republika, Holandské kráľovstvo, Írsko, Luxemburské veľkovojvodstvo, Maďarská republika, Nemecká spolková republika, Poľská republika, Portugalská republika, Rakúska republika, Spojené kráľovstvo Veľkej Británie a Severného Írska, Španielske kráľovstvo, Švédske kráľovstvo a Talianska republika.

§ 2
Bezpečná  krajina pôvodu

Za bezpečné krajiny pôvodu sa považujú Belgické kráľovstvo, Bulharská republika, Česká republika, Dánske kráľovstvo, Estónska republika, Fínska republika, Francúzska republika, Ghanská republika, Helénska republika, Holandské kráľovstvo, Islandská republika, Írsko, Juhoafrická republika, Kanada, Kenská republika, Litovská republika, Lotyšská republika, Luxemburské veľkovojvodstvo, Maďarská republika, Maurícijská republika, Nemecká spolková republika, Nórske kráľovstvo, Poľská republika, Portugalská republika, Rakúska republika, Rumunsko, Senegalská republika, Seychelská republika, Slovinská republika, Spojené kráľovstvo Veľkej Británie a Severného Írska, Spojené štáty americké, Španielske kráľovstvo, Švajčiarska konfederácia, Švédske kráľovstvo a Talianska republika.

§ 3
Zrušovacie ustanovenie

	Zrušuje sa nariadenie vlády Slovenskej republiky č. 67/1996 Z.z., ktorým sa vydáva zoznam bezpečných tretích krajín a bezpečných krajín pôvodu v znení nariadenia vlády Slovenskej republiky č. 168/2000 Z.z.

§ 4
Účinnosť

Toto nariadenie vlády nadobúda účinnosť 1. januára 2003.